পিটার মরগান

পিটার জুলিয়ান রবিন মরগ্যান  (জন্ম ১০ এপ্রিল ১৯৬৩) একজন ব্রিটিশ চিত্রনাট্যকার ও নাট্যকার। তিনি রানী এলিজাবেথ দ্বিতীয়-সহ ঐতিহাসিক ঘটনা ও ব্যক্তিত্ব সম্পর্কে নাটক, চলচ্চিত্র ও টেলিভিশনের জন্য রচনা করেছেন। তিনি পাঁচটি বাফটা পুরস্কার, দুটি প্রাইমটাইম এমি পুরস্কার এবং চারটি গোল্ডেন গ্লোব পুরস্কার সহ অসংখ্য সম্মাননা অর্জন করেছেন। ২০১৭ সালে তাকে ব্রিটিশ ফিল্ম ইনস্টিটিউট ফেলোশিপ প্রদান করা হয়।

নাট্যকার হিসেবে তিনি ফ্রস্ট/নিক্সন (২০০৫), দি অডিয়েন্স (২০১৩), এবং প্যাট্রিয়টস (২০২২) নাটকের রচয়িতা। চিত্রনাট্যকার হিসেবে দ্য কুইন (২০০৬) ও ফ্রস্ট/নিক্সন (২০০৮) চলচ্চিত্রের জন্য অস্কার মনোনয়ন পেয়েছিলেন। তার অন্যান্য উল্লেখযোগ্য কাজের মধ্যে রয়েছে দ্য লাস্ট কিং অব স্কটল্যান্ড (২০০৬), দ্য অাদার বোলিন গার্ল (২০০৮), দ্য ড্যাম্ড ইউনাইটেড (২০০৯), এবং রাশ (২০১৩)। টেলিভিশনে তার কাজের মধ্যে রয়েছে আইটিভি ধারাবাহিক দ্য জুরি (২০০২), চ্যানেল ৪-এর দ্য ডিল (২০০৩), এবং এইচবিও চলচ্চিত্র লংফোর্ড (২০০৬) ও দ্য স্পেশ্যাল রিলেশনশিপ (২০১০)। তিনি নেটফ্লিক্স ধারাবাহিক দ্য ক্রাউন (২০১৬–২০২৩)-এর নির্মাতা ও শো-রানার হিসেবে দায়িত্ব পালন করেন।

প্রারম্ভিক জীবন ও শিক্ষা   
পিটার মরগ্যানের জন্ম লন্ডনের উইম্বলডনে। তার মা ইনগা (জন্মনাম: বোজসেক) ছিলেন একজন পোলিশ বংশোদ্ভূত ক্যাথলিক যিনি সোভিয়েতদের কাছ থেকে পালিয়ে এসেছিলেন। তার বাবা আর্থার মরগেনথাউ ছিলেন একজন জার্মান ইহুদি যিনি নাৎসিদের হাত থেকে পালিয়ে ১৯৩৩ সালে লন্ডনে আসেন। মরগ্যানের বয়স যখন নয় বছর, তখন তার বাবা মারা যান। তিনি লন্ডনের সেন্ট পল'স স্কুল এবং সোমারসেটের ডাউনসাইড স্কুল-এ পড়াশোনা করেন। পরে লিডস বিশ্ববিদ্যালয় থেকে চারুকলায় স্নাতক ডিগ্রি অর্জন করেন।

কর্মজীবন

১৯৮৮–২০০৫: প্রারম্ভিক কর্মজীবন   
১৯৯০-এর দশকে মরগ্যান টেলিভিশনের জন্য স্ক্রিপ্ট লিখতে শুরু করেন, যার মধ্যে রয়েছে রিক মেয়াল প্রেজেন্টস...-এর একটি পর্ব এবং কমেডি প্রিমিয়ার দ্য চেস্ট। তিনি রোমান্টিক কমেডি মার্থা, মিট ফ্রাঙ্ক, ড্যানিয়েল অ্যান্ড লরেন্স (১৯৯৮)-এর চিত্রনাট্য রচনা করেন। ২০০২ সালে দ্য জুরি (২০০২) টিভি ধারাবাহিকের মাধ্যমে কিছু সাফল্য অর্জন করেন। ২০০৩ সালে দ্য ডিল টেলিভিশন নাটকের মাধ্যমে তার কর্মজীবনে সাফল্য আসে, যেখানে টনি ব্লেয়ার ও গর্ডন ব্রাউন-এর মধ্যে ক্ষমতা ভাগাভাগির চুক্তি চিত্রিত হয়।

২০০৬–২০১১: সাফল্য ও স্বীকৃতি   
থাম্ব|180px|বামে|দ্য ক্রাউন ধারাবাহিকে মরগ্যান রানী এলিজাবেথ দ্বিতীয়-এর ব্যক্তিগত ও রাজনৈতিক জীবন চিত্রিত করেছেন  
২০০৬ সালে দ্য কুইন মুক্তি পায়, যা প্রিন্সেস ডায়ানার মৃত্যু কীভাবে টনি ব্লেয়ার ও রাজপরিবারকে প্রভাবিত করেছিল তা তুলে ধরে। চলচ্চিত্রটি ভেনিস চলচ্চিত্র উৎসব-এ প্রশংসিত হয় এবং ৬টি অস্কার মনোনয়ন পায়, যার মধ্যে সেরা চিত্রনাট্য বিভাগে মরগ্যানের নাম ঘোষিত হয়। ২০০৬ সালে দ্য লাস্ট কিং অব স্কটল্যান্ড মুক্তি পায়, যার চিত্রনাট্য তিনি জেরেমি ব্রক-এর সাথে রচনা করেন।

২০০৮ সালে ফ্রস্ট/নিক্সন চলচ্চিত্রটি মুক্তি পায়, যা ব্রডওয়ে নাটকের উপর ভিত্তি করে তৈরি। চলচ্চিত্রটি ৫টি অস্কার মনোনয়ন পায়। ২০১০ সালে দ্য স্পেশ্যাল রিলেশনশিপ টেলিভিশন চলচ্চিত্রে ব্লেয়ার ও বিল ক্লিনটন-এর সম্পর্ক চিত্রিত হয়।

২০১২–বর্তমান: সম্প্রসারিত কর্মজীবন   
২০১৩ সালে রাশ চলচ্চিত্রটি মুক্তি পায়, যা ফর্মুলা ওয়ান ড্রাইভার জেমস হান্ট ও নিকি লাউডা-এর প্রতিদ্বন্দ্বিতা নিয়ে তৈরি। ২০১৮ সালে বোহেমিয়ান র্যাপসোডি মুক্তি পায়, যা ফ্রেডি মার্কারি-র জীবনী নিয়ে নির্মিত। ২০১৬ থেকে ২০২৩ সাল পর্যন্ত নেটফ্লিক্স-এ দ্য ক্রাউন ধারাবাহিক প্রচারিত হয়, যা রানী এলিজাবেথ দ্বিতীয়ের জীবন নিয়ে তৈরি।

ব্যক্তিগত জীবন   
মরগ্যান ২০১৬ সালের নববর্ষের সম্মাননাতে অর্ডার অফ দ্য ব্রিটিশ এম্পায়ার-এর কমান্ডার (সিবিই) উপাধি লাভ করেন। ২০১৬ সালে লিডস বিশ্ববিদ্যালয় তাকে সম্মানসূচক ডিগ্রি প্রদান করে। ২০১৭ সালে ব্রিটিশ ফিল্ম ইনস্টিটিউট তাকে ফেলোশিপ প্রদান করে।

নির্বাচিত কর্মতালিকা

চলচ্চিত্র

টেলিভিশন

পুরস্কার ও মনোনয়ন

আরও দেখুন   
 গ্রেট ব্রিটেনের অস্কার বিজয়ী ও মনোনীতদের তালিকা

তথ্যসূত্র

বহিঃসংযোগ   
   
 বাফটা গুরু: পিটার মরগ্যানের চিত্রনাট্য বিষয়ক বক্তৃতা

১৯৬৩-এ জন্ম
লিডস বিশ্ববিদ্যালয়ের প্রাক্তন শিক্ষার্থী
বাফটা পুরস্কার বিজয়ী
ব্রিটিশ নাট্যকার
জীবিত ব্যক্তি